**SKAIDRUMO ATMINTINĖ INTERESNATAMS**

 Molėtų rajono savivaldybės administracija siekia sukurti įstaigoje aplinką, kurioje nebūtų vietos korupcijai, todėl raginame bendraujant su savivaldybės administracijos darbuotojais laikytis šių rekomendacijų:

*- nesiūlykite darbuotojams jokių dovanų ar kitokio atlygio – jiems mokamas darbo
užmokestis už tai, kad Jus aptarnautų mandagiai, laiku ir kokybiškai;
- darbuotojams draudžiama priimti bet kokias dovanas, išskyrus teikiamas pagal tarptautinį protokolą ar tradicijas bei reprezentacines dovanas;
- darbuotojai privalo vykdyti įstatymų reikalavimus, todėl nebandykite paveikti jų sprendimų siūlydami jiems atlygį (dovaną, paslaugą, pinigus, dovanų čekius ir pan.). Toks neteisėtas atlygis yra laikomas kyšiu;
- siūlymas paimti kyšį ar tarpininkavimas tokioje veikoje kaip ir jo davimas, pažadas ar susitarimas priimti kyšį užtraukia baudžiamąją atsakomybę;
- nepalikite darbuotojams jokių dovanų, „lauknešėlių“ ir pan., nes apie paliktą neteisėtą atlygį ar bandymus papirkti darbuotojai privalo pranešti savivaldybės administracijos vadovybei ir teisėsaugos institucijoms;
- jeigu darbuotojas su Jumis elgiasi nemandagiai, iššaukiamai, nesuteikia Jums aktualios informacijos, vilkina Jūsų prašymo ar skundo nagrinėjimą, nedelsdami informuokite žodžiu ar raštu jo tiesioginį vadovą ar už korupcijos prevenciją savivaldybės administracijoje atsakingą darbuotoją* ***tel. (8 383)42642 arba el. paštu: korupcijai-ne@moletai.lt*** *- jeigu darbuotojas provokuoja ar reikalauja tiesiogiai ar užuominomis iš Jūsų atlygio už jam patikėtų pareigų atlikimą, prašo atlikti kitus neteisėtus veiksmus, nedelsdami informuokite Lietuvos Respublikos specialiųjų tyrimų tarnybą tel. 8 5 266 3333 ar policiją tel. 112;
-prašome ir Jūsų su darbuotais elgtis mandagiai, neįžeidinėti, neprovokuoti jų ir neversti pažeisti nustatytų elgesio taisyklių.*

